## Rješenje Ustavnog suda Republike Hrvatske broj U-III-71/1992. od 12.listopada 1994.

### NN 76/1994 (21.10.1994.), Rješenje Ustavnog suda Republike Hrvatske broj U-III-71/1992. od 12.listopada 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić.
predsjednik Suda i suci Zdravko Bartovčak, dr. Velimir Belajec, dr. Nikola Filipović, Ante Jelavić,
mr. Vojislav Kučeković,
Jurica Malčić, mr. Hrvoje Momčinović, Ivan Marijan Severinac
i Mladen Žuvela rješavajući o ustavnoj tužbi K. M. iz
Z. na sjednici održanoj dana 12. listopada 1994. godine donio je

## RJEŠENJE

1. Odbacuje se ustavna tužba.

2. Ovo će se rješenje objaviti u "Narodnim novinama"

Obrazloženje:

K. M. je podnio 20. ožujka 1992. godine Ustavnom sudu Republike Hrvatske
tužbu radi povrede prava zajamčenih člankom 14. Ustava Republike Hrvatske.
Podnositelj ustavne tužbe navodi da je do povrede ustavnih prava došlo u
postupku koji je vođen pred Općinskim sudom u Z. radi lišenja poslovne
sposobnosti i to rješenjem broj R1-1078/86 od 21. kolovoza 1989. godine koje je
potvrđeno rješenjem Okružnog suda u Z. broj Gž-7046/89
od 3. studenoga 1989. godine. Povodom navedene tužbe izvršen je uvid u spis
Općinskog suda u Z. broj R1-1078/86 te je utvrdeno da
je u pravomoćno okončanom postupku K. M. lišen u potpunosti poslovne
sposobnosti. Na temelju odredbe članka 28. Ustavnog zakona o Ustavnom sudu
Republike Hrvatske ("Narodne novine", broj 13/91) svatko može
podnijeti Ustavnom sudu ustavnu tužbu ako smatra da mu je odlukom sudbene,
upravne vlasti, ili drugih tijela koja imaju javne ovlasti povrijedeno
jedno od Ustavom utvrdenih sloboda i prava čovjeka i
građanina - ustavno pravo. Podnositelju ustavne tužbe, pravomoćno je potpuno
oduzeta poslovna sposobnost, što znači da je u postupku koji se provodi na
temelju članka 205. Zakona o braku i porodičnim odnosima ("Narodne
novine", broj 51/89. 59/90) utvrdeno da nije
sposoban brinuti se o svojim pravima i interesima. No, ta činjenica nije
zapreke da, u smislu citirane odredbe Ustavnog zakona o Ustavnom sudu Republike
Hrvatske, pred Ustavnim sudom osobno traži ustavnosudsku zaštitu. Ovo zato jer
je dopuštena pretpostavka da do povrede ustavnih prava čovjeka i gradanina dode upravo u postupku
radi lišavanja poslovne sposobnosti. Osoba potpuno lišena poslovne sposobnosti
legitimirana je, dakle, za podnošenje ustavne tužbe. ako ustavnosudsku zaštitu
traži zbog eventualne povrede ustavnog pravau
postupku u kome je potpuno lišena poslovne sposobnosti. Slijedom izloženoga
ustavna tužba podnesena po osobi potpuno lišenoj poslovne sposobnosti, a radi
zaštite ustavnih prava povrijeđenih u postupku lišavanja poslovne sposobnosti
dopuštena je. Međutim, u konkretnoj je pravnoj stvari ustavna tužba
nepravodobna. Na temelju odredbe članka 28. Ustavnog zakona o Ustavnom sudu
Republike Hrvatske ustavna se tužba može podnijeti u roku od mjesec dana
računajući od dana primitka odluke. Uvidom u spis Općinskog suda u Z., koji se
vodi pod brojem R1-1078/86, utvrđeno je da je pravomoćno rješenje Okružnog suda
u Z broj Gž-7046/1989 od 3. studenoga 1989. godine
tužitelju dostavljeno dana 24. siječnja 1990. godine. Ustavna tužba je
podnesena 20. ožujka 1992. godine, znači, po isteku roka od mjesec dana od dana
pk-imitka odluke te je
nepravodobna. Na temelju navedenoga, a u skladu s odredbom članka 58.
Poslovnika Ustavnog suda Republike Hrvatske ("Narodne novine". br. 29/94), riješeno je kao u izreci.

Objava ovog rješenja zasniva se na odredbi članka 20. Ustavnog zakona o
Ustavnom sudu Republike Hrvatske.

Broj : U-III-71/1992.

Zagreb, 12. listopada 1994.

USTAVNI SUD REPUBLIKE HRVATSKE

Predsjednik

**Jadranko Crnić,
v. r.**

Rješenje, NN 76/1994-1308